**แผนการจัดการเรียนรู้ที่ ๕**

**หน่วยการเรียนรู้ที่** ๔ กลอนดอกสร้อยรำพึงในป่าช้า **เรื่อง** คำราชาศัพท์

**วิชา** ภาษาไทย **ชื่อรายวิชา** ภาษาไทย ท ๒๒๑๐๒  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๐ **เวลา**  ๓ ชั่วโมง **ผู้สอน**  นายวริทธิ์ ลิ้มรุ่งเรืองอาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและ พลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๔ ใช้คำราชาศัพท์

**จุดประสงค์การเรียนรู้**

1. นักเรียนสามารถอธิบายหลักการใช้คำราชาศัพท์ได้
2. นักเรียนสามารถเลือกใช้คำราชาศัพท์ได้ถูกต้อง

**สาระสำคัญ**

คำราชาศัพท์ คือ คำสุภาพที่ใช้ให้เหมาะสมกับฐานะของบุคคลต่างๆ คำราชาศัพท์เป็นการกำหนดคำและภาษาที่สะท้อนให้เห็นวัฒนธรรมอันดีงามของไทย แม้คำราชาศัพท์จะมีโอกาสใช้ในชีวิตน้อย แต่เป็นสิ่งที่แสดงถึงความละเอียดอ่อนของภาษาไทยที่มีคำหลายรูปหลายเสียงในความหมายเดียวกัน และเป็นลักษณะพิเศษของภาษาไทยโดยเฉพาะ ซึ่งมีหลักการใช้ที่แตกต่างออกไปตามชนชั้น

**สาระการเรียนรู้**

๑. ความเป็นมาของคำราชาศัพท์๒. หลักการใช้คำราชาศัพท์

**คุณลักษณะอันพึงประสงค์** ๑. รักความเป็นไทย

**สมรรถนะสำคัญ**  ๑. มีความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

๑. นักเรียนและครูสนทนากันว่าพบการใช้คำราชาศัพท์ที่ใดบ้าง และนักเรียนคิดว่าการใช้คำราชาศัพท์เหล่านั้นถูกต้องหรือไม่

๒. ครูเชื่อมโยงความรู้ โดยให้นักเรียนทบทวนความรู้เรื่องที่มาและความหมายของคำราชาศัพท์

กิจกรรมพัฒนาผู้เรียน

๓. นักเรียนแบ่งกลุ่มเป็น ๒ กลุ่ม แต่ละกลุ่มช่วยกันเขียนคำราชาศัพท์ที่รู้จักพร้อมความหมาย โดยผลัดกันออกมาเขียนบนกระดานที่ละคนภายในเวลาที่กำหนด จากนั้นนับจำนวนคำแล้วร่วมกันตรวจสอบความถูกต้อง คำใดที่นักเรียนไม่ทราบว่าถูกต้องหรือไม่ให้ทำเครื่องหมายไว้ จากนั้นให้นักเรียนตรวจสอบคำราชาศัพท์ที่ไม่แน่ใจอีกครั้ง ครูอธิบายเพิ่มเติมเรื่องคำราชาศัพท์

๔. นักเรียนจับคู่กัน แต่ละคู่รับแถบข้อความจากครู ๑ ข้อความ ซึ่งเป็นข้อความจากข่าวที่มีการใช้คำราชาศัพท์ นักเรียนแต่ละคู่ตรวจสอบว่าคำราชาศัพท์ในข้อความนั้นถูกต้องหรือไม่ หากไม่ถูกต้องจะแก้ไขเป็นอย่างไร พร้อมบันทึกลงในใบงาน จากนั้นแปลความหมายของคำเหล่านั้น โดยออกมานำเสนอทีละคู่ จากนั้นนักเรียนช่วยกันตรวจสอบความถูกต้อง

กิจกรรมรวบยอด

๕. นักเรียนและครูร่วมกันสรุปลักษณะของคำราชาศัพท์ และช่วยกันบอกถึงคุณค่าและประโยชน์ของคำราชาศัพท์ที่ใช้ในชีวิตประจำวัน

**สื่อ/แหล่งการเรียนรู้**

๑. Powerpoint คำราชาศัพท์

๒. แถบข้อความคำราชาศัพท์

๓. ใบกิจกรรมคำราชาศัพท์ .

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  คำราชาศัพท์ คือ คำสุภาพที่ใช้ให้เหมาะสมกับฐานะของบุคคลต่างๆ คำราชาศัพท์เป็นการกำหนดคำและภาษาที่สะท้อนให้เห็นวัฒนธรรมอันดีงามของไทย ซึ่งมีหลักการใช้ที่แตกต่างออกไปตามชนชั้น | ใบกิจกรรมคำราชาศัพท์ | แบบประเมินใบกิจกรรมคำราชาศัพท์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๔.๑ ม.๒/๔ ใช้คำราชาศัพท์ | ใบกิจกรรมคำราชาศัพท์ | แบบประเมินใบกิจกรรมคำราชาศัพท์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์** ๑. รักความเป็นไทย | ใบกิจกรรมคำราชาศัพท์ | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**  ๑. ความสามารถในการคิด | ใบกิจกรรมคำราชาศัพท์ | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ..................................................ผู้สอน

(อาจารย์จารุวัลย์ พิมผนวช)

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

ลงชื่อ...................................................ผู้สอน

(อาจารย์จารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.........................................................................................................

ลงชื่อ................................................................

(อาจารย์ ภาคภูมิ คล้ายทอง)

หัวหน้ากลุ่มสาระการเรียนรู้วิชาภาษาไทย

**แบบประเมินใบกิจกรรมคำราชาศัพท์**

|  |  |  |  |  |
| --- | --- | --- | --- | --- |
| **รายการประเมิน** | **เกณฑ์การให้คะแนน** | | | |
| **ดีมาก**  **(๔)** | **ดี**  **(๓)** | **พอใช้**  **(๒)** | **ต้องปรับปรุง**  **(๑)** |
| ๑. เนื้อหา | เนื้อหามีความถูกต้อง เสนอเนื้อหาอย่างสร้างสรรค์  มีประเด็นน่าสนใจ และข้อมูลครบถ้วน | เนื้อหามีความถูกต้อง มีประเด็นน่าสนใจ และข้อมูลครบถ้วน | เนื้อหามีความถูกต้อง และข้อมูลครบถ้วน | เนื้อหาไม่ถูกต้อง |
| ๒. อักขรวิธี | ใช้คำที่ถูกต้อง สะกดคำ การันต์ คำชื่อเฉพาะต่างๆ ได้ถูกต้อง | ใช้คำที่ถูกต้อง สะกดคำ การันต์ คำชื่อเฉพาะต่างๆ ได้ถูกต้อง ผิด ๕ ตำแหน่ง | ใช้คำที่ถูกต้อง สะกดคำ การันต์ คำชื่อเฉพาะต่างๆ ได้ถูกต้อง ผิด ๗ ตำแหน่ง | ใช้คำที่ถูกต้อง สะกดคำ การันต์ คำชื่อเฉพาะต่างๆ ได้ถูกต้อง ผิด ๗ ตำแหน่งขึ้นไป |
| ๓. การใช้ภาษา | ใช้ภาษาถูกต้อง สละสลวย สื่อความหมายชัดเจน การลำดับความไม่วกวน | ใช้ภาษาถูกต้อง สละสลวย  การลำดับความไม่วกวน | ใช้ภาษาถูกต้อง สละสลวย แต่การลำดับความวกวน | ใช้ภาษาไม่ถูกต้อง หรือไม่เหมาะสม การลำดับความวกวน |
| ๔. การตรงต่อเวลา | เข้าชั้นเรียน และส่งงานตรงเวลาที่กำหนด | เข้าชั้นเรียนตรงเวลา แต่ส่งงานล่าช้า ไม่เกิน ๒ วัน | เข้าชั้นเรียนไม่ตรงเวลา และส่งงานล่าช้าเกิน ๒ วัน | เข้าชั้นเรียนไม่ตรงเวลา และไม่ส่งงานที่ได้รับมอบหมาย |
| ๕. ความเป็นระเบียบ | สะอาด เรียบร้อย ไม่มีรอยขูด ขีด ฆ่า ลบ แบ่งวรรคตอนได้เหมาะสม อ่านง่าย | สะอาด เรียบร้อย มีรอยขูด ขีด ฆ่า ลบ ไม่เกิน ๓ ตำแหน่ง แบ่งวรรคตอนได้เหมาะสม | สะอาด เรียบร้อย มีรอยขูด ขีด ฆ่า ลบ ไม่เกิน ๗ ตำแหน่ง | ไม่สะอาดเรียบร้อย มีรอยขูด ขีด ฆ่า ลบ ๗ ตำแหน่งขึ้นไป |

**เกณฑ์การประเมิน**

๑๗ - ๒๐ คะแนน อยู่ในเกณฑ์ ดีมาก ๑๓ - ๑๖ คะแนน อยู่ในเกณฑ์ ดี

๙ - ๑๒ คะแนน อยู่ในเกณฑ์ พอใช้ ๕ - ๘ คะแนน อยู่ในเกณฑ์ ควรปรับปรุง